Øybuss

A/L Øybuss, senere Rutebilene Øybuss AS, var et rutebilselskap som hadde passasjertrafikk mellom Tønsberg, Nøtterøy og Tjøme i Vestfold fra 1941 til 1996.

Historie
Rutebiltrafikken på Tjøme og Nøtterøy begynte i 1913 med den første rutebilforbindelsen på strekningen Kjøpmannskjær-Tønsberg. Noen år seinere Torød- Tønsberg og Tenvik-Tønsberg. 

I  1941 slo rutebilene på øyene seg sammen til busselskapet Rutebilene, Nøtterøy-Tjøme A/L Øybuss. Andelslaget bestod av elleve andelshavere som drev med buss, ferje og godstrafikk på Nøtterøy, Tjøme og Hvasser. Selskapet hadde 23 biler, tre garasjer og to ferjer. Øybuss trafikkerte øyene fram til 1996 da selskapet ble kjøpt opp av Norgesbuss, som samtidig også overtok Tønsberg-selskapet Rutebilene Farmand. Rutebilstasjonen for Øybuss i Tønsberg lå først i Storgata, der Vestfold fylkesbibliotek ligger i dag, seinere på tomta der Oseberg Kulturhus ble oppført i 2002. 

Flere av bussene til Øybuss var levert av Vestfold Bil & Karosseri (VBK) i Horten.

Mellom 2010 og 2013 opererte det også et rent turbusselskap på Nøtterøy under navnet Øybuss AS.

 Litteratur 


 Eksterne lenker 
 Nedlastbart dokument om kollektivtrafikken i Vestfold
 To bilder fra Øybuss-stasjonen i 1940-åra

Kategori:Tidligere norske busselskaper
Kategori:Samferdsel i Tønsberg
Kategori:Samferdsel i Færder
Kategori:Kollektivtransport i Vestfold
Kategori:Næringsliv i Vestfold
Kategori:Selskaper etablert i 1941
Kategori:Selskaper opphørt i 1996
Kategori:Vestfolds samferdselshistorie